מפתח הלב
לבדו הוא בוואדי בגיטרה פורט ; בשקט בשקט כשהלילה יורד ; משוטט בין צלילים עולה יורד בסולם ; לא מוצא את הפתח לצאת לעולם ; השיר שוב חומק מסרב להיכתב ; הוא מחפש את מפתח הלב ; קולו כה שקט אף אחד לא יודע ; אפילו הוא את עצמו בקושי שומע ; יום אחר יום הוא לא מוכן לוותר ; הוא יודע יש פתח יש אור מסתתר ; אבל השיר שוב חומק מסרב להיכתב ; הוא עוד מחפש את מפתח הלב ; הוא מרגיש יש בו כוח רוצה להשתחרר ; לצאת לעולם להרעיד לעורר ; לשיר על המים לשיר על האש ; על חלומות לא פתורים ועל כל מה שיש ; אבל השיר שוב חומק מסרב להיכתב ; הוא מחפש את מפתח הלב ; הסופה מתקרבת אומרים יהיה קר ; הוא חוזר אל הצריף ממתין למחר ; השיר שנובט כל כך רוצה ללבלב ; הוא מחפש את מפתח הלב; 